8/2017

הנדון: **תקופת בחירה (אלקטיב) לסטודנטים לרפואה**

**ריאות ילדים והמרכז לרפואת שינה**

יחידת ריאות ילדים והמרכז לרפואת שינה מציעה תקופת אלקטיב מגוונת המשלבת קליניקה, מעבדה ופרוצדורות פולשניות.

הדגש באלקטיב הוא על חשיפת הסטודנט לתחום ריאות ושינה תוך העמקת הידע התיאורטי ושילובו בעבודה המעשית.

האלקטיב כולל את הנושאים הבאים:

**ריאות ילדים**

קליניקה

השתתפות בפעילות הקלינית השוטפת של רופאי הריאות במרפאה ובייעוצים השוטפים ביחידות בית החולים (מחלקת ילדים, מחלקות כירורגיה ילדים, המטואונקולוגיה ילדים, תינוקות ופגים, טיפול נמרץ ילדים ומיון)

פרוצדורות

השתתפות בברונכוסקופיות עם דגש על לימוד אנטומיית מערכת הנשימה ופתולוגיות מבניות

תפקודי ריאות

התנסות מעשית בביצוע בדיקות תפקודי ריאות תוך דגש על הבנת הפיזיולוגיה של מערכת הנשימה בכלל ומערכת הנשימה בילדים בפרט

אקדמיה

השתתפות בישיבות צוות שבועיות הכוללות הצגת מטופלים מורכבים

השתתפות ב Journal club שבועי

השתתפות בישיבות רנטגן שבועיות

השתתפות בפעילות חטיבת בילדים – הרצאות, JC, מקרים מלמדים

**המרכז לרפואת שינה**

קליניקה

השתתפות בפעילות הקלינית השוטפת של רופאי השינה במרפאות שינה ילדים ושינה מבוגרים

בדיקות שינה

לימוד פענוח בדיקות שינה תוך דגש על הבנת שלבי השינה, פתולוגיות במבנה השינה, הפרעות נשימה בשינה וכו'

התנסות בקביעת שלבי שינה ואירועים נשימתיים בבדיקות השינה השונות.

פרוצדורות

התנסות בהתאמת CPAP עבור מבוגרים הסובלים מדום נשימה בשינה.

אקדמיה

השתתפות ב Journal club

השתתפות בפעילות חטיבת בילדים – הרצאות, JC, מקרים מלמדים

עבור כל סטודנט תבנה תוכנית אלקטיב מותאמת.

בברכה,

ד"ר מורן לביא

מנהלת יחידת ריאות ילדים

בי"ח דנה-דואק לילדים

המרכז הרפואי תל אביב